ქობულეთის დაბლობი
ქობულეთის დაბლობი — კოლხეთის დაბლობის უკიდურესი სამხრეთი ნაწილი, მდინარეების კინტრიშისა და ნატანების ქვემო დინებებს შორის. სიმაღლე ზღვის დონიდან 0-დან 10 მეტრამდე. წარმოადგენს აკუმულაციურ ალუვიურ ვაკეს, აგებულია მცირე კავკასიონის მდინარეთა ნაფენებით, ვაკის შუა ნაწილს კვეთს მდინარე ჩოლოქი. ჰავა ზღვის ნოტიო სუბტროპიკულია, ჰაერის საშუალო წლიური ტემპერატურაა 13,4 °C, იანვრისა 4,8 °C, ივლისის 22,4 °C, ნალექების რაოდენობა წელიწადში 2500 მმ. დაბლობის სამხრეთ ნაწილში არის ტორფნარიანი ჭაობი ისპანი II.